CELEX: 62016CN0347
Language: ro
Date: 2016-06-21 00:00:00
Title: Cauza C-347/16: Cerere de decizie preliminară introdusă de Administrativen sad Sofia-grad (Bulgaria) la 21 iunie 2016 – Balgarska energiyna borsa AD (BEB)/Komisia za energiyno i vodno regulirane (KEVR)

5.9.2016   
            
            
               RO
            
            
               Jurnalul Oficial al Uniunii Europene
            
            
               C 326/15
            
         Cerere de decizie preliminară introdusă de Administrativen sad Sofia-grad (Bulgaria) la 21 iunie 2016 – Balgarska energiyna borsa AD (BEB)/Komisia za energiyno i vodno regulirane (KEVR)
   (Cauza C-347/16)
   (2016/C 326/26)
   Limba de procedură: bulgara
   
      Instanța de trimitere
   
   Administrativen sad Sofia-grad
   
      Părțile din procedura principală
   
   
      Reclamantă: Balgarska energiyna borsa AD (BEB)
   
      Pârâtă: Komisia za energiyno i vodno regulirane (KEVR)
   
      Întrebările preliminare
   
   
               1.
            
            
               Articolul 9 alineatul (1) litera (b) punctele (i) și (ii) din Directiva 2009/72/CE (1) a Parlamentului European și a Consiliului din 13 iulie 2009 privind normele comune pentru piața internă a energiei electrice și de abrogare a Directivei 2003/54/CE permite ca una și aceeași persoană să fie acționar unic al operatorului independent al sistemului de transport și al societății al cărei principal obiect de activitate este producerea și furnizarea energiei electrice?
            
         
               2.
            
            
               Articolul 9 alineatul (1) litera (b) punctele (i) și (ii) din Directiva 2009/72/CE a Parlamentului European și a Consiliului din 13 iulie 2009 privind normele comune pentru piața internă a energiei electrice și de abrogare a Directivei 2003/54/CE permite ca una și aceeași persoană să exercite în mod direct sau indirect controlul asupra operatorului independent de transport și de sistem și asupra unei întreprinderi care desfășoară activități de producere și de furnizare a energiei electrice?
            
         
               3.
            
            
               Articolul 9 alineatul (1) literele (c) și (d) din Directiva 2009/72/CE a Parlamentului European și a Consiliului din 13 iulie 2009 privind normele comune pentru piața internă a energiei electrice și de abrogare a Directivei 2003/54/CE permite ca una și aceeași persoană să numească membrii în consiliul de supraveghere al operatorului independent de transport (care alege la rândul său consiliul de administrație), precum și membrii consiliului director al întreprinderii care desfășoară activități de producere și de furnizare a energiei electrice?
            
         
               4.
            
            
               Directiva 2009/72/CE a Parlamentului European și a Consiliului din 13 iulie 2009 privind normele comune pentru piața internă a energiei electrice și de abrogare a Directivei 2003/54/CE, Regulamentul (CE) nr. 714/2009 (2) al Parlamentului European și al Consiliului din 13 iulie 2009 privind condițiile de acces la rețea pentru schimburile transfrontaliere de energie electrică și de abrogare a Regulamentului (CE) nr. 1228/2003 (3), Regulamentul (UE) 2015/1222 (4) [al Comisiei din 24 iulie 2015] de stabilire a unor linii directoare privind alocarea capacităților și gestionarea congestiilor [și] Regulamentul (UE) nr. 1227/2011 (5) al Parlamentului European și al Consiliului din 25 octombrie 2011 privind integritatea și transparența pieței angro de energie permit restricționări ale numărului de persoane cărora li se acordă o licență pentru transportul energiei electrice pe un anumit teritoriu?
            
         
               5.
            
            
               În cazul unui răspuns afirmativ la întrebările de mai sus și [având în vedere că], potrivit articolului 43 alineatul 1 punctul 1 [din Legea energiei], pentru teritoriul Republicii Bulgaria se acordă o singură licență, trebuie să se considere că există un conflict de interese în sensul [considerentului (12) al] Directivei 2009/72/CE a Parlamentului European și a Consiliului din 13 iulie 2009 privind normele comune pentru piața internă a energiei electrice și de abrogare a Directivei 2003/54/CE?
            
         
               6.
            
            
               Trebuie să se considere că dispoziția națională de la articolul 43 alineatul 1 punctul 1 [din Legea energiei] restrânge concurența în sensul articolelor 101 și 102 TFUE, întrucât prevede că pe teritoriul național, se acordă o singură licență pentru transportul energiei electrice?
            
         
      (1)  JO L 211, p. 55.
   
      (2)  JO L 211, p. 15.
   
      (3)  Regulamentul (CE) nr. 1228/2003 al Parlamentului European și al Consiliului din 26 iunie 2003 privind condițiile de acces la rețea pentru schimburile transfrontaliere de energie electrică (JO L 176, p. 1, Ediţie specială, 12/vol. 2, p. 51)
   
      (4)  JO L 197, p. 24.
   
      (5)  JO L 326, p. 1.